[{"text_idx": "#000000", "text": "Kujuta ette, et sa istud loengus tervislikust toitumisest ja selle loengu lektor po\u0308o\u0308rdub kuulajate poole nii: \u201eO\u0308elge u\u0308ks toiduaine, mis on tervislik.\u201c"}, {"text_idx": "#000001", "text": "Esimene inimene u\u0308tleb, et o\u0303un on kindlasti tervislik."}, {"text_idx": "#000002", "text": "Lektor u\u0308tleb selle peale, et vale puha. O\u0303unas on palju suhkrut ja suhkrutarbimine on seotud rasvumise ja see omakorda paljude haigustega. Lisaks sellele kasvatatakse o\u0303unu pestitsiididega, mis on seotud va\u0308hi tekke ja paljude muude probleemidega. O\u0303un on tervisele va\u0308ga kahjulik."}, {"text_idx": "#000003", "text": "Inimene publikus: \u201eSa vo\u0303id su\u0308u\u0308a liha loomadest, keda on kasvatatud puhtas looduses.\u201c"}, {"text_idx": "#000004", "text": "Lektor: \u201eEi tohi. Kas sa pole kuulnud u\u0308hest hiljutisest teaduslikust uurimusest? Liha on seotud suurema suremuse riski, va\u0308hi ja paljude muude probleemidega. Inimesed, kes so\u0308o\u0308vad liha, surevad varem. Liha on va\u0308ga halb.\u201c"}, {"text_idx": "#000005", "text": "Ja\u0308rgmine inimene publikus: \u201eKala on kindlasti va\u0308ga tervislik. Kala peab so\u0308o\u0308ma.\u201c"}, {"text_idx": "#000006", "text": "Lektor: \u201eTa\u0308iesti vale. Veekogud on va\u0308ga reostunud ja kalad so\u0308o\u0308vad sisse palju raskemetalle. Eriti hull on, kui su organismi satub kala kaudu elavho\u0303bedat. Kala peaks kindlasti va\u0308ltima, kui sulle tervis oluline on.\u201c"}, {"text_idx": "#000007", "text": "Neljas inimene publikus: \u201eJuurvilju tohib ja peab so\u0308o\u0308ma.\u201c"}, {"text_idx": "#000008", "text": "Lektor: \u201eEi! Alles avalikustati teaduslik uurimus, milles leiti, et need, kes so\u0303id palju kiudaineid, haigestusid suurema to\u0303ena\u0308osusega divertikuloosi kui teised. Juurviljad sisaldavad palju kiudaineid ja on seega va\u0308ga ohtlikud.\u201c"}, {"text_idx": "#000009", "text": "Okei, pea nu\u0308u\u0308d hoogu, kallis lugeja. Ma loodan, et sa saad aru, et selline toidufoobia, mida me siin kirjeldame, on tervislikust toitumisest kaugel."}, {"text_idx": "#000010", "text": "Esiteks, sa pead so\u0308o\u0308ma. (Kuigi isegi selles kahtlevad mo\u0303ned inimesed \u2013 n-o\u0308 o\u0303hutoitujad, kes arvavad, et inimesed saavad energiat pa\u0308ikesest ja mujalt.) To\u0303siselt, kui sa ei so\u0308o\u0308, siis sa sured a\u0308ra."}, {"text_idx": "#000011", "text": "Teiseks, ko\u0303ik toiduained on seotud mingite probleemidega. Iga pa\u0308ev avalikustatakse uusi uurimusi u\u0308he vo\u0303i teise aine kahjulikkusest vo\u0303i kasulikkusest mingis toiduaines. Kui me vo\u0303taksime igat uurimust absoluutse to\u0303ena, siis ei saaks me u\u0308ldse su\u0308u\u0308a. Ja siis me ei saaks elada."}, {"text_idx": "#000012", "text": "Toidufoobia ei ole tervislik. Parem on olla veidi vabam ja mo\u0303o\u0303dukam toituja kui karta, et iga toit tekitab va\u0308hki vo\u0303i po\u0303hjustab rasvumist. Hea on olla valiv ja kasutada enda toidu osas ko\u0303rgeid standardeid, kuid ta\u0308ielik ideaalsus pole vo\u0303imalik. Saastumine, po\u0303llumajandus, ettevo\u0303tlus, toiduturundus ja muud sellised asjad mo\u0303jutavad seda, kuidas me toituda saame."}, {"text_idx": "#000013", "text": "Vo\u0303ib ju arvata, et toit on energia ja tervis ning po\u0303himo\u0303tteliselt mitte midagi muud. Tegelikult on toit lisaks energiale ja tervisele ka nauding, meelelahutus, suhted, aja veetmine ja o\u0303nnelikkus. Tervis on va\u0308ga oluline, aga need, kes naudivad oma toitu selle asemel, et so\u0308o\u0308mist karta, on u\u0308ldiselt tervemad."}, {"text_idx": "#000014", "text": "Enamik inimesi valivad seda, mis on tervislik toitumine, ta\u0308iesti enda subjektiivse tunde ja\u0308rgi. U\u0308ks inimene arvab, et kala ei tasu su\u0308u\u0308a nende raskemetallide riski pa\u0308rast. See sama inimene aga hindab kasu ja riski suhet tehases kasvatatud sealiha puhul hoopis teistmoodi ja u\u0308tleb, et ta usub, et sealiha kasulikud omadused kaaluvad u\u0308le need kahjulikud. Aga mille ja\u0308rgi ta seda hindab? Kas kala kasulikud omadused ei vo\u0303iks samuti kahjulikest olulisemad olla?"}, {"text_idx": "#000015", "text": "Kui sa ku\u0308sid sajalt inimeselt, mis on tervislik toitumine, saad sa ka sada erinevat vastust. Osad u\u0308tleks sulle, et see ta\u0308hendab, et su\u0308u\u0308akse va\u0308he maiustusi. Teised u\u0308tleksid, et see ta\u0308hendab su\u0308u\u0308a rohkem juurvilju ja puuvilju ning va\u0308hem liha. Kolmandad u\u0308tleksid, et see on tasakaalustatud toitumine (mida iganes see ka ta\u0308hendaks)."}, {"text_idx": "#000016", "text": "Mis siis on tervislik toitumine?"}, {"text_idx": "#000017", "text": "Kontrollib energiatasakaalu.Toitainetihe.Minimeerib toidutalumatuse.Saavutab tervise, kehakoostise ja sooritusvo\u0303ime eesma\u0308rgid.Tulemustele orienteeritud.Ja\u0308tkusuutlik meile ja planeedile."}, {"text_idx": "#000018", "text": "Iga punkti u\u0308le vo\u0303ib va\u0308ga pikalt arutleda, sest meil ei ole u\u0308hegi jaoks kindlat vastust. On olemas palju erinevaid arvamusi. Na\u0308iteks energiatasakaalu kontrollimiseks ei saa arvestada ainult kaloritega \u2013 oleneb ka kust need kalorid tulevad."}, {"text_idx": "#000019", "text": "Osad toiduained on ku\u0308llastavamad ja ko\u0303htu ta\u0308itvamad kui teised. Pa\u0308evade vo\u0303i na\u0308dalate lo\u0303ikes vo\u0303ivad kaloririkkamad toiduained hoopis energiatasakaalu paremini kontrollida. See ta\u0308hendab, panna inimest kokku va\u0308hem kaloreid tarbima."}, {"text_idx": "#000020", "text": "On olemas toiduained, millega vo\u0303iks olla konservatiivsem, kuid pole olemas toiduaineid, mis on saatanast"}, {"text_idx": "#000021", "text": "Teatud toiduained on seotud allergiatega rohkem kui teised. See ta\u0308hendab, et mo\u0303ned inimesed ei saa neid toiduaineid u\u0308ldse su\u0308u\u0308a, sest muidu tekivad terviserikked. See aga ei ta\u0308henda automaatselt, et need toiduained on ko\u0303igile halvad. Ku\u0308ll aga vo\u0303iksid ka teised inimesed vo\u0303ib-olla veidi ettevaatlikumad nende tarbimisega olla."}, {"text_idx": "#000022", "text": "Teatud toiduainete puhul on va\u0308ga raske toidukogust kontrollida. Na\u0308iteks maiustusi su\u0308u\u0308akse sageli liiga palju. Inimesed saavad aru, et nad so\u0308o\u0308vad u\u0308learu magusat, aga nad ei suuda seda ikkagi mo\u0303o\u0303dukalt tarbida. Ja\u0308llegi, see ei ta\u0308henda, et neid toiduaineid ei tohiks u\u0308ldse su\u0308u\u0308a, aga mo\u0303ned inimesed vo\u0303iksid siiski olla nendega eriti ettevaatlikud, kuna neid sageli liiga palju su\u0308u\u0308akse."}, {"text_idx": "#000023", "text": "Me tahaks teha nimekirja toiduainetest, mille so\u0308o\u0308misega vo\u0303iks vabam olla, ja ka nimekirja toiduainetest, mille so\u0308o\u0308misega vo\u0303iks konservatiivsem olla, aga seda on keeruline teha, sest see on va\u0308ga individuaalne. Iga toiduaine puhul vo\u0303ib teha riski ja kasu analu\u0308u\u0308si konkreetsele inimesele."}, {"text_idx": "#000024", "text": "Tavaliselt on inimestel lihtsam liiga palju su\u0308u\u0308a puuvilju, teraviljatooteid, toiduo\u0303lisid, magusaineid ja raskem u\u0308le su\u0308u\u0308a juurvilju, loomaliha, linnuliha, muna ja kala ja organeid. Aga see ei ta\u0308henda, et see on ko\u0303igi puhul nii ja see ei ta\u0308henda ka, et neid toiduained, mida kiputakse liiga palju tarbima, ei tohiks u\u0308ldse su\u0308u\u0308a."}, {"text_idx": "#000025", "text": "So\u0308o\u0308mine on lisaks tervisele ja energiale ka nauding, meelelahutus, so\u0303prade vo\u0303i perega aja veetmine ja palju muud. Oluline on olla enda toidu osas valiv nii kvaliteedi kui maitse poolest, kuid ideaalsus pole vo\u0303imalik. Perfektsuse taga ajamine vo\u0303ib muutuda toidufoobiaks ning see vo\u0303ib mo\u0303juda tervisele hoopis negatiivselt."}, {"text_idx": "#000026", "text": "Tervislik toitumine kontrollib energiatasakaalu, toitainetihedust, minimeerib toidutalumatuse, saavutab tervise, kehakompositsiooni ja sooritusvo\u0303ime eesma\u0308rgid, on tulemustele orienteeritud ning on ja\u0308tkusuutlik meile ja meie planeedile."}, {"text_idx": "#000027", "text": "Osade toiduainete tarbimisel vo\u0303iks olla konservatiivsem ning teiste puhul veidi vabam, kuid u\u0308kski toiduaine pole ilmtingimata saatanast."}]